ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022422 

ขอให้เร่งดำเนินการปรับปรุงถนนจากการวางท่อระบายน้ำ บริเวณถนนสุขาภิบาล 5 ซอย 32 แขวงออเงิน เขตสายไหม กรุงเทพมหานคร จุดสังเกต เมื่อเข้าไปยังซอยจะผ่านวัดพรพระร่วงประสิทธิ์ พบกับถนนลักษณะทางโค้ง ประมาณ 2 โค้ง โดยซอยสามารถทะลุออกไปยังซอยจตุโชติ 4 ได้ เนื่องจากช่วงเดือนเมษายน 2566 (ไม่ทราบวันที่แน่ชัด) ผู้ร้องแจ้งว่า การประปานครหลวงได้ดำเนินการขุดเจาะถนนบริเวณดังกล่าว เพื่อวางท่อระบายน้ำใหม่ ปัจจุบัน (วันที่ 31 พฤษภาคม 2566) ยังไม่มีการดำเนินการปรับปรุงให้แล้วเสร็จแต่อย่างใด เมื่อมีฝนตกลงมายังบริเวณฯ ทำให้ประชาชนในพื้นที่ ไม่สามารถเดินทางได้อย่างสะดวก อาทิ เมื่อขับรถยนต์ผ่านบริเวณฯ จะพบปัญหารถติดหล่ม และพื้นผิวถนนมีเศษดินเป็นจำนวนมาก ทำให้ถนนลื่น เบื้องต้นผู้ร้องเคยแจ้งเรื่องไปยัง สำนักงานเขตสายไหม แต่เจ้าหน้าที่แจ้งว่า "ถนนพื้นที่ดังกล่าวเป็นพื้นที่ส่วนบุคคล ไม่ได้อยู่ในการดูแลของสำนักงานฯ" ผู้ร้องเกรงว่าจะเกิดอันตรายในการใช้ถนนได้ จึงประสงค์ให้หน่วยงานที่เกี่ยวข้องเร่งดำเนินการปรับปรุงถนนจากการวางท่อระบายน้ำ เพื่อบรรเทาความเดือดร้อนให้แก่ประชาชนในพื้นที่ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata